પાનેલી મોટી, તા. ૨૬ :. ચાલુ સાલ સૌરાષ્ટ્રમાં મગફળીનું ખૂબ જ મોટા પ્રમાણમાં ઉત્પાદન થયેલ છે. ગુજરાત સરકારે ટેકાના ભાવથી ખરીદ કેન્દ્રોથી કરેલ. જેમાં ગુજકેટ વતી મોટી પાનેલી ખાતે ખરીદ કેન્દ્ર શરૂ કરવામાં આવેલ હતું. જેમા સહકારી મંડળી દ્વારા ખરીદી કરવામાં આવેલ. શરૂઆતમાં મગફળીના પેમેન્ટ સમયસર મળતા હતા. છેલ્લા અઢી માસ થયા મગફળીના ખેડૂતોના પેમેન્ટ મળતા નથી. જેથી કરી ખેડૂતો ખૂબ જ મુશ્કેલીમાં મુકાઈ ગયેલ છે. નાના ખેડૂતોને જીવન જીવવુ કઠીન થઈ ગયુ છે. આ અંગે સહકારી મંડળીના સત્તાધીશોએ રૂબરૂ અમદાવાદ જઈને તથા અવારનવાર ટેલીફોનીક રજુઆત કરેલ છે છતા આજ દિવસ સુધી મગફળીના પેમેન્ટ મળતા નથી.